Suvella
Taas suvi kaunis ihana
 On meillä käsissä!
 Taas aurinkoisen sätehet
 Maatamme lämmittää.

 Jo aurinkoinen aikaisin
 Huoneemme kullastaa!
 Ja Suomen moniin vesihin
 Muotonsa kuvastaa.

 Ja linnut laulaa metsissä
 Somilla äänillä!
 Ja luonto kaunis, ihana,
 On aivan lempiä.

 Niin nuori kuin myös vanhakin
 Suvea toivottaa;
 Se surun pilvet synkiät
 On kauvas poistava.

 Nyt, maata katsottuani,
 Jo katson taivaita,
 Kuin kauniit pilvet, siniset,
 Ulottuu lavialta.

 Ne aurinkoisen laskeissa
 Muotonsa muuttavat,
 Ja purpuraisen punaisna
 Maahamme loistavat.

 Kaikki, joilla henki on
 Ilosta laulavat:
 Kun suvi jälleen tullut on
 Ja kukat ihanat.

–[I]s[a] –k H[irvone]––n.

Lähde: Sanomia Turusta 31.5.1859.

Isak Hirvonen
Runot
Sanomia Turusta
1859